el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el es en en el en el el el el el el el el el el el el el en el en el en el en el en el en el en el en el en el en el en el ja el en el en el en el el el el el en el el el el el en el en
Με τον Νικ Καλάθη να κάνει… όργια (27 πόντοι, 14 ασίστ, 8 ριμπάουντ σε 39 λεπτά συμμετοχής!) και θυμίζοντας κάτι από το ένδοξο παρελθόν του, ο Παναθηναϊκός πέρασε με επιβλητικό τρόπο από την έδρα της Αρμάνι Μιλάνο (83-95) και βρίσκεται μια ανάσα από την είσοδό του στα playoffs!
Στις αρχές του δεύτερου δεκαλέπτου, ο Παναθηναϊκός συνέχισε να διατηρεί ένα μικρό προβάδισμα (29-34 στο 15’), κυρίως μέσα από την καλή του άμυνα, αλλά και τα… όργια του Καλάθη στον επιθετικό τομέα.
Στο τελευταίο 5λεπτο της δεύτερης περιόδου όμως, οι Ιταλοί εκμεταλλεύτηκαν τη χαλαρότητα της αντίπαλης άμυνας και με πρωταγωνιστή τον Κουζμίνσκας, ανέκτησαν το προβάδισμα (40-39 στο 18’) για να κλείσουν το ημίχρονο στο +3 (47-44), με τους γηπεδούχους να εκτελούν 20 βολές σε αυτό το διάστημα!
Το «τριφύλλι» ξεκίνησε δυναμικά την τρίτη περίοδο και με σερί 7-0 ανέτρεψε την εις βάρος του κατάσταση (47-51 στο 22’). Η Αρμάνι απάντησε με δικό της 8-0 με συνεχόμενα τρίποντα από Νάναλι, Μίτσοφ, για να περάσει και πάλι μπροστά (55-51 στο 23’).
Από ‘κει και πέρα, το ματς είχε συγκλονιστική εξέλιξη, με τις δύο ομάδες να εναλλάσσονται στην πρωτοπορία. Οι Ιταλοί ξέφυγαν με +3 (64-61 στο 27’), αλλά κάπου εκεί πήρε μπρος η «πράσινη» μηχανή και με εξαιρετική λειτουργία σε άμυνα-επίθεση, «έτρεξε» σερί 11-0 για να κλείσει την περίοδο στο +8 (64-72). Το πλέον σημαντικό όμως ήταν ότι οι παίκτες του Πιτίνο είχαν ανατρέψει πλήρως το μομέντουμ και έφεραν το παιχνίδι στα δικά τους μέτρα.
Το… πάρτι του Παναθηναϊκού συνεχίστηκε και στα πρώτα λεπτά της τέταρτης περιόδου, καθώς έφτασε τη διαφορά μέχρι και το +12 (69-81 στο 33’), με τον Τόμας να μπαίνει στην εξίσωση, όσον αφορά το επιθετικό κομμάτι.
Η Αρμάνι μείωσε με ένα γρήγορο 4-0 (73-81 στο 34’), ωστόσο το «πράσινο» τρένο είχε μπει στις ράγες και δεν μπορούσε να σταματήσει: με επιμέρους 8-2 ξέφυγε για πρώτη φορά με 16 πόντους διαφορά (75-91 στο 37’).
Το τελευταίο τρίλεπτο έμοιαζε διαδικαστικό, καθώς το «τριφύλλι» δεν έδειχνε διατεθειμένο να επιτρέψει στους Ιταλούς να πλησιάσουν και να μειώσουν, ενώ υπερασπίστηκε άριστα το προβάδισμά του και έφτασε στο τελικό 83-95, με το οποίο κάλυψε τη διαφορά της ήττας του στον πρώτο γύρο από την Αρμάνι.